open-index/open-wikipedia-markdown huggingface dataset:
Rautjärven lukio

**Rautjärven lukio** on Etelä-Karjalan Rautjärven kunnan Simpeleen taajamassa sijaitseva pieni lukio. Se toimii samassa rakennuksessa Simpeleen koulun kanssa (luokka-asteiden 1-9 yhtenäiskoulu).

Vuonna 2018 Rautjärven lukiossa opiskeli 33 lukiolaista.

## Lähteet

## Aiheesta muualla
*Rautjärven lukio  (opintopolku.fi)
*Pienet maaseutulukiot menestyivät lukiovertailussa (päivitetty 12.4.2012) (yle.fi)
Windhamin piirikunta (Connecticut)

**Windhamin piirikunta** () on Yhdysvaltojen Connecticutin osavaltiossa sijaitseva piirikunta. Sen väkiluku oli 116&nbsp;782 vuonna 2019. Piirikunnan hallintokeskus on Putnamin kunta. Piirikunta perustettiin 12. toukokuuta 1726.

## Lähteet

## Aiheesta muualla
Swan Song

**Swan Song** on brittilaulaja Dua Lipan musiikkikappale. Sen julkaisi Warner Records digitaalisesti ladattavana ja suoratoistettavana singlenä 24. tammikuuta 2019. Kappaleella tuettiin vuonna 2019 ensi-iltansa saaneen elokuvan  julkaisua. Kappaleen ovat sanoittaneet Lipa, Justin Tranter, Kennedi Lykken, Mattias Larsson, Robin Fredriksson sekä Thomas Holkenborg. Kappaleen tuotannosta vastasivat puolestaan Lorna Blackwood, Mattman & Robin ja MNEK (san.).

Kappaleen musiikkivideon ohjasi Floria Sigismondi ja se julkaistiin Lipan YouTube-kanavalla singlen julkaisupäivänä. "Swan Song" oli kaupallisesti kohtalainen menestys, sen päästyä singlelistan viidenkymmenen parhaan joukkoon Belgiassa (Flanderi), Irlannissa, Isossa-Britanniassa, Liettuassa, Skotlannissa, Slovakiassa, Tšekissä ja Uudessa-Seelannissa.

## Lähteet
Hartfordin piirikunta

**Hartfordin piirikunta** () on Yhdysvaltojen Connecticutin osavaltiossa sijaitseva piirikunta. Sen väkiluku oli 891&nbsp;720 vuonna 2019. Piirikunnan väkiluvultaan suurin asutuskeskus on Hartfordin kaupunki. Piirikunta perustettiin 10. toukokuuta 1666.

## Lähteet

## Aiheesta muualla
Middlesexin piirikunta (Connecticut)

**Middlesexin piirikunta** () on Yhdysvaltojen Connecticutin osavaltiossa sijaitseva piirikunta. Sen väkiluku oli 162&nbsp;436 vuonna 2019. Piirikunnan hallintokeskus on Middletownin kaupunki. Piirikunta perustettiin toukokuussa 1785.

## Lähteet

## Aiheesta muualla
Freak

**Freak** tarkoittaa seuraavia asioita:
* Freak, Lana Del Reyn kappale albumilta *[[Honeymoon (Lana Del Reyn albumi)|Honeymoon]]* (2015)
* Freak, R3habin ja Quintinon kappale vuodelta 2016.
Rusta

**Rusta AB** on ruotsalainen tavarataloketju. 

## Rusta Suomessa

Toukokuussa 2018 Rusta ilmoitti ostavansa suomalaisen tavarataloketju Hong Kongin. Toukokuussa 2020 Hong Kong ilmoitti yrityksen nimen vaihtuneen Rusta Finland Group Oy:ksi, ja myymälöiden nimet ja tunnukset muuttuivat vuoden 2020 kesäkuussa Rusta-brändin mukaisiksi. Ensimmäiset tavaratalot Rusta-nimellä avattiin Lappeenrantaan ja Kokkolaan 13. toukokuuta 2020.

Suomessa Rustan kanssa kilpailevia ketjuja ovat muun muassa Jula, Clas Ohlson ja Puuilo.

Suomessa on 41 Rusta-myymälää.

## Lähteet

## Aiheesta muualla
* Rustan verkkosivut 
* Rustan verkkosivut
Bolšoje Brannoje

**Bolšoje Brannoje** () on järvi Luoteis-Venäjällä Pihkovan alueen Outovan piirissä.

## Maantietoa
Järvi on 1,3 kilometriä pitkä, 0,8 kilometriä leveä ja sen pinta-ala on 72 hehtaaria. Se on joka suunnalta suomaaston ympäröimä järvi. Järven keskisyvyys on 1,1 metriä ja sen syvin kohta on 1,5 metriä syvä. Järvi ja sen ympäristö on autio eikä sinne tule tietä. Lähin kylä on Jammin () kirkonkylä yli viiden kilometrin päässä.

## Luontoarvoja
Järvessä elää ainakin ahven, särki ja mutakala. Sillä on mutapohja ja sen rannat kasvavat hetteikköä, josta irtoaa välillä kelluvia turvelauttoja ajelehtimaan järvelle. Järvessä on usein kalakuolemia.

## Vesistösuhteita
Bolšoje Brannoje sijaitsee Želtšan valuma-alueella ja sen laskujoki Osnitsa () on Želtšan sivujoki. Želtša  laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. 

Järven valuma-alueen koko on lähteestä riippuen 31,5  tai 15,8 neliökilometriä . Itäpuolelta siihen laskee lyhyt suo-oja ja länsipuolelta toisen suolammen Maloje Brannojen () laskuoja. Tähän suolampeen laskee lounaasta tuleva suo-oja Branka (), joka laskee seuraavaksi Bolšoje Brannojeen ja jatkaa edelleen samannimisenä laskuojana seuraavalle Vjažištšen () järvelle. Tämän laskuoja Osnitsa () yhtyy Želtšaan Jammin kirkonkylässä.

## Huomautuksia

## Lähteet
Plotkino

**Plotkino** () on järvi Luoteis-Venäjällä Pihkovan alueen Outovan piirissä.

## Maantietoa
Järvi on 1,0 kilometriä pitkä, 0,9 kilometriä leveä ja sen pinta-ala on 30,2 hehtaaria. Se sijaitsee Dolgojen eteläpuolella sivussa Želtšan pääuomasta. Järvi on itä- ja länsipuolelta soiden ympäröimä, mutta muualla sen rannat ovat metsämaata. Järven keskisyvyys on 1,3 metriä ja sen suurin syvyys on 2,7 metriä. Järvi vaikuttaa ilmakuvissa autiolta eikä sinne johda tietä. Lähin asutus sijaitsee Dolgojen pohjoisrannalla Ozeran () kylässä Korovje selosta ().

## Luontoarvoja
Järvessä elää ainakin hauki, särki, ahven, lahna, suutari, ruutana, säyne, kiiski, sorva, mutakala ja pasuri. Järvessä on mutapohja ja järven suorannoilla kasvaa hetteikköä ja metsärannoille on kaatunut metsästä kuolleita puita rantaveteen. Järvessä esiintyy kalakuolemia.

## Vesistösuhteita
Plotkino sijaitsee Želtšan valuma-alueella ja sen lasku-uoma on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on 1,48 neliökilometriä . Järvellä ei ole karttojen tai ilmakuvien perusteella tulo- tai laskuojia.

## Huomautuksia

## Lähteet
Nadozerje (järvi Outovan piirissä)

**Nadozerje** tai myös **Nadozerskoje** () on järvi Luoteis-Venäjällä Pihkovan alueen Outovan piirissä.

## Maantietoa
Järvi on 1,2 kilometriä pitkä, 1,1 kilometriä leveä ja sen pinta-ala on 68 hehtaaria. Järvellä on kaksi pohjoiseen työntyvää alle 500 metriä pitkää lahtea, joiden väliin jää kulmikas 400 metriä leveä niemi. Järven lounaispää on kahden pienen niemen osittain suojaama lahti, jonka suu on matalikkoa. Järvellä ei ole saaria. Sen keskisyvyys on 1,7 metriä ja syvimmillään se on 2,8 metriä. Etelärannat ovat metsämaata ja sen pohjoisrannat suomaata. Sen itäpuolella on vanhaa peltomaata, joka on alkanut pusikoitumaan. Alueella elää Nadozerjen kylän asukkaita.

## Luontoarvoja
Järvessä elää ainakin hauki, särki, ahven, kiiski, sorva, ruutana, suutari, mutakala ja rantanuoliainen. Järvessä on mutapohja ja sen rannat ovat alavia ja paikoin lievästi rinteisiä. Soiden puolella rannat kasvavat hetteikköä ja metsämaan rannat ovat hiekkarantoja, jonka pohjan peittää muta ja metsästä veteen kaatuneet kuolleet puut. Itäranta on asutuksen siistiksi raivaamaa rannikkoa. Järvessä esiintyy kalakuolemia.

## Vesistösuhteita
Nadozerje sijaitsee Želtšan valuma-alueella ja sen laskujoki Volosjanka on Želtšan sivujoki. Želtša  laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. 

Järven valuma-alueen koko on lähteestä riippuen 4,6  tai 2,7 neliökilometriä . Siihen laskee pohjoisen Nekrytuje Dubjagin () kylän pelojen lyhyt kuivatusoja. Läntisen lahden pohjoispäähän laskee vielä lyhyt laskuoja pienestä Užovon () lammesta. Järven nykyinen Volosjankan () laskuoja on kuin viivoittimella suoraksi piirretty. Se alkaa 2,2 kilometriä pitkällä länteen johtavalla suoralla uomalla, joka kääntyy 400 metriä lounaaseen. Sitten se jatkaa kilometrin verran luontaisena uomana ja sitten taas 1,1 kilometriä viivoittimen suorana. Täällä se yhtyy Želtšaan noin 0,5 kilometriä Nižnjaja Belkan yhtymiskohdan alapuolella. Järvi sijaitsee aivan Pljussan valuma-alueen vedenjakajalla.

## Huomautuksia

## Lähteet
Ajoharjoittelurata

**Ajoharjoittelurata** on paikka, jossa harjoitellaan ajoneuvon hallintaa valvotusti. Ajoharjoitteluradalla oppilas saa käsityksen autolla ajamisesta myös liukkailla keleillä.  Tietokoneella simuloitujen ajoharjoitusten yleistyminen on vähentänyt ratojen käyttöä. Ajoharjoitteluradalla voi harjoitella myös pelastustoimintaa ja raskaiden ajoneuvojen ajamista.

## Lähteet
Luettelo Connecticutin piirikunnista

Tämä on **luettelo Connecticutin osavaltion piirikunnista**. Connecticutissa on kahdeksan piirikuntaa. Osavaltion piirikunnat jakautuvat vielä edelleen kuntiin, joita on yhteensä 196.

## Lähteet

## Aiheesta muualla
Barilius infrafasciatus

**Barilius infrafasciatus** on seeprakalojen (Danionidae) heimoon kuuluva makean veden kalalaji. Sen kuvasi tieteelle Henry Weed Fowler vuonna 1934.

Laji kasvaa yleensä noin 7–10 senttimetrin mittaiseksi. Sitä tavataan ainoastaan Thaimaasta. Ravinnokseen se käyttää hyönteisiä ja selkärangattomia.

## Lähteet
Opel Kadett E

**Opel Kadett E** on Opel Kadettin kuudennen sukupolven malli, jota valmistettiin vuosina 1984–1993. Korvaava Opel Astra esiteltiin vuonna 1991, mutta Kadettin avomallin valmistus jatkui vielä vuoteen 1993 saakka.

Isossa-Britanniassa mallia myytiin **Vauxhall Astra** -nimisenä, mutta sedanin nimenä oli muusta mallistosta poiketen **Vauxhall Belmont**. Etelä-Afrikassa sedania ja cabrioletia myytiin nimellä **Opel Monza**. Brasiliassa Kadettia myytiin Chevrolet-merkkisenä, ja farmarimalli oli nimetty **Chevrolet Ipanemaksi**. Lisäksi valmistettiin Kadettiin perustuvaa Daewoo LeMans -mallia, jota vietiin myös Pohjois-Amerikkaan muun muassa Pontiac-merkkisenä, mutta mallilla oli myös useita muita nimiä eri vuosina ja eri markkina-alueilla. LeMansista jatkokehitettyjen mallien valmistus jatkui aina 2010-luvulle saakka kehittyvillä markkina-alueilla.

## Opel Kadett E (1984–1993)

Elokuussa 1984 esitelty Kadett E oli vastaus edellisenä vuonna markkinoille tulleelle Golf II -mallille, joka otti keskikokoluokassa merkittävän kehitysaskeleen. Edeltävään Kadett D -malliin verrattuna tekniset muutokset eivät olleet merkittäviä, sillä perusrakenne oli pysynyt samana. Sen sijaan ulkomuoto oli selvästi pyöristynyt, ja korin ilmanvastuskerroin 0,32 olikin luokan paras. Kadett valittiin Vuoden autoksi Euroopassa 1985.

Kolmi- ja viisiovisten hatchbackien sekä Caravan-farmarimallin rinnalle esiteltiin vuonna 1985 myös neliovinen sedan, jonka *Helsingin Sanomat* arveli kiinnostavan suomalaisia 550 litran tavaratiloineen ja alaskääntyvine takaselkänojineen. Kolmiovisesta farmarimallista oli joissakin maissa saatavana tavarankuljetusversio ilman takaistuimia ja -ikkunoita. Britanniassa se tunnettiin nimellä Bedford Astravan. Tämän lisäksi oli myös korotetulla erillisellä tavaratilalla varustettu malli Kadett Combo, jota myytiin Britanniassa Bedford Astramax -nimisenä. Se korvattiin vuonna 1993 Opel Corsaan perustuvalla Opel Combolla.

Malliston huipulla oli urheilullinen GSi, joka erosi ulkonäöltään selvästi perusmalleista. Moottorina oli aluksi 1,8-litrainen (115&nbsp;hv), mutta syksyllä 1986 moottoriksi vaihtui 2,0-litrainen (115/129&nbsp;hv). Vuoden 1988 alussa tuli saataville myös GSi 16V, jonka moottorina oli Cosworthin virittämä 16-venttiilinen 2,0-litrainen (156&nbsp;hv).

Keväällä 1987 esiteltiin Bertonen suunnittelema kangaskattoinen cabriolet. Se oli myös saatavana urheilullisena GSi-mallina.

Vuoden 1989 alussa Kadett sai muun muassa uudelleenmuotoillun etupuskurin ja aiempaa matalamman etusäleikön.
 

## Lähteet

## Aiheesta muualla
Funk Island

**Funk Island** on saari Kanadassa Newfoundlandin koillisrannikolla. Se on huomattava merilintujen pesimäpaikka ja nykyisin suojeltu alue.

## Maantiede

Funk Island sijaitsee Kanadan Newfoundland ja Labradorissa noin 60 kilometriä Newfoundlandin saaren rannikosta koilliseen. Funk Islandista länteen sijaitsee Fogo Island. Saarella on pinta-alaa 25 hehtaaria ja sen korkein kohta on 15 metriä merenpinnasta. Saari on graniittia.

Saari on huomattava merilintujen pesäpaikka. Sillä tavataan esimerkiksi etelänkiisloja, tiiroja ja lunneja. Saaren yli miljoona etelänkiislaa ovat lajin suurin esiintymä Pohjois-Atlantin länsiosassa. Saari kuuluu nykyisin suojelualueeseen.

## Historia
Saaren nimen alkuperää ei tunneta varmuudella. Sillä vierailivat useat merenkävijät, kuten Jacques Cartier. Merenkävijät pyysivät saaren lintuja ja niiden munia. Yksi pyydetyistä lajeista oli nykyisin sukupuuttoon kuollut siivetönruokki. Funk Island oli lajin suurin tunnettu pesimäyhteiskunta. Merenkävijöiden lisäksi niitä metsästivät intiaanit ja mantereen siirtolaiset. He perustivat saarelle pajoja, joissa lintuja kynittiin. Hyöhenet kerättiin myytäväksi, mutta usein ruumiit heitettiin pois. Siivetönruokki hävisi Funk Islandilta vuoden 1800 paikkeilla ja koko maailmasta nelisenkymmentä vuotta myöhemmin.  Monet museokokoelmien siivettömienruokkien luurangot ovat peräisin Funk Islandista.

## Lähteet
Plotosus

**Plotosus** on korallimonnien (Plotosidae) heimoon kuuluva kalasuku. Siihen kuuluu seuraavat yhdeksän lajia:

* *[[Plotosus abbreviatus]]* Boulenger, 1895
* *[[Plotosus canius]]* Hamilton, 1822
* *[[Plotosus fisadoha]]* Ng & Sparks, 2002
* *[[Plotosus japonicus]]* Yoshino & Kishimoto, 2008
* *[[Plotosus limbatus]]* Valenciennes, 1840
* *[[Plotosus lineatus]]* (Thunberg, 1787) – Juovakorallimonni
* *[[Plotosus nhatrangensis]]* Prokofiev, 2008
* *[[Plotosus nkunga]]* Gomon & Taylor, 1982
* *[[Plotosus papuensis]]* Weber, 1910 – Pilkkatandani

## Lähteet
Thynnichthys

**Thynnichthys** on karppien heimoon (Cyprinidae) heimoon kuuluva aasialainen kalasuku.

Sukuun luetaan seuraavat neljä lajia: 

* *[[Thynnichthys polylepis]]* Bleeker, 1860
* *[[Thynnichthys sandkhol]]* (Sykes, 1839)
* *[[Thynnichthys thynnoides]]* (Bleeker, 1852) – makrillibarbi
* *[[Thynnichthys vaillanti]]* Weber & de Beaufort, 1916

## Lähteet
Ostariophysi

**Ostariophysi** on viuhkaeväisiin (Actinopterygii) kuuluva kalojen ylälahko, joka jaetaan seuraavaan kuuteen lahkoon:

* Maitokalat (Gonorynchiformes)
* Karppikalat (Cypriniformes)

* Tetrakalat (Characiformes)
* Monnikalat (Siluriformes)

* Veitsikalat (Gymnotiformes)
* Lepidogalaxiiformes

## Lähteet
Barilius ornatus

**Barilius ornatus** on seeprakalojen (Danionidae) heimoon kuuluva makean veden kalalaji. Sitä tavataan ainoastaan Thaimaasta. Kansainvälinen luonnonsuojeluliitto IUCN on luokitellut lajin elinvoimaiseksi.

## Lähteet
QLine

**QLine** on raitiotiejärjestelmä Detroitissa, Michiganin osavaltiossa Yhdysvalloissa. Järjestelmä sai nimensä Quicken Loans -asuntolainoittajalta. Se otettiin käyttöön 12. toukokuuta 2017. 


Detroit July 2018 (QLine).jpg|Raitiovaunu Detroitin keskustassa
Campus Martius station shelter, May 2017.jpg|Raitiovaunun pysäkki
QLine maintenance facility, May 2017.jpg|QLinen varikko


## Lähteet

## Aiheesta muualla
Makrillibarbi

**Makrillibarbi** (*Thynnichthys thynnoides*) on karppien heimoon (Cyprinidae) kuuluva makean veden kalalaji. Se on sukunsa *[[Thynnichthys]]* tyyppilaji. 

Makrillibarbi on tavallisesti 10–12 senttimetrin mittainen, suurimmillaan 25-senttinen. Lajilla on kylkiviivallaan 57–60 suomua. Sen ruumis on väritykseltään yksivärisen hopeinen. Makrillibarbia tavataan luonnonvaraisena Bruneissa, Laosissa, Thaimaassa, Kambodžassa, Vietnamissa, Malesiassa ja Indonesiassa (Sumatra ja (Borneo). Laji elää juoluoissa, suurissa joissa, kanavissa ja tulvatasanteilla. Viimeksi mainittuihin se pyrkii kutemaan mikäli vedenpinta on korkealla. Sen ravintoa on pääasiassa kasviplankton ja vesien päällyskasvusto, ja vähemmässä määrin pohjalevät ja pieni eläinplankton.

## Lähteet
MNEK

**Uzoechi Osisioma "Uzo" Emenike** (s. 9. marraskuuta 1994 Lewisham, Lontoo, Englanti, taiteilijanimeltään **MNEK**) on brittiläinen laulaja, lauluntekijä ja musiikkituottaja. Hän on nousi suuren yleisön tietoon vuonna 2015 Zara Larssonin kanssa esitetyllä kappaleella "Never Forget You", joka pääsi singlelistan viiden parhaan joukkoon kuudessa eri valtiossa sekä myi Australiassa ja Ruotsissa jopa viisinkertaista platinaa. Lisäksi hänet tunnetaan lukuisten tunnettujen artistien sekä yhtyeiden kuten H.E.R.in, Jax Jonesin, Zara Larssonin, Little Mixin, Dua Lipan, The Saturdaysin, Clean Banditin, Julia Michaelsin, Craig Davidin, Christina Aguileran, Selena Gomezin, Years & Yearsin, Kylie Minoguen, Beyoncén sekä Madonnan musiikkikappaleiden sanoittamisesta ja tuottamisesta.

MNEK on ollut ehdolla Grammylle sekä voittanut ASCAP Vanguard Awardin. MNEK on kertomansa mukaan aloittanut musiikinteon jo 7-8-vuotiaana ja julkaisi ensimmäiset julkaisunsa Myspace-käyttäjällään ollessaan 14-vuotias.

## Diskografia

#### Albumit

* Language (7. syyskuuta 2018)

#### EP-levyt

* Small Talk (20. maaliskuuta 2015)

#### Singlet

**Pääartistina**

* If Truth Be Told (2011)
* Don’t Call This Love (2014)
* Every Little Word (2014)
* Wrote a Song About You (2014)
* The Rhythm (2015)
* Never Forget You (Zara Larssonin kanssa) (2015)
* At Night (I Think About You) (2016)
* Don’t Stop Me Now (2016)
* Paradise (2017)
* Deeper (Ritonin kanssa, mukana House Gospel Choir) (2017)
* Tongue (2018)
* Colour (mukana Hailee Steinfeld) (2018)
* Crazy World (2018)
* Correct (2018)
* Stopped Believing in Santa (2018)
* Girlfriend (2019)
* Valentino (Years & Yearsin kanssa) (2019)

**Vierailevana artistina**

* Ready for Your Love (Gorgon City, mukana MNEK) (2014)
* House Work (Jax Jones, mukana Mike Dunn ja MNEK) (2016)
* Hands (lukuisat artistit) (2016)
* Blinded by Your Grace, Pt. 2 (Stormzy, mukana MNEK) (2017)
* Bruised Not Broken (Matoma, mukana MNEK ja Kiana Ledé) (2019)
* Through Enough (Remix) (VanJess, mukana MNEK) (2019)

## Lähteet
Tandanus

**Tandanus** on korallimonnien (Plotosidae) heimoon kuuluva kalasuku. Siihen kuuluu neljä lajia, joita tavataan Oseaniasta.

## Lajit
* *[[Tandanus bellingerensis]]*  Welsh, Jerry, Burrows & Rourke, 2017
* *[[Tandanus bostocki]]* Whitley, 1944 – Ruostetandani
* *[[Tandanus tandanus]]* (Mitchell, 1838) – Marmoritandani
* *[[Tandanus tropicanus]]* Welsh, Jerry & Burrows, 2014

## Lähteet
Safiirirasbora

**Safiirirasbora** (*Sundadanio axelrodi*) on pienikokoinen kaakkoisaasialainen  makean veden  särkikalalaji. Se luetaan pieneen sundanrasboroiden heimoon (Sundadanionidae),  ja se on sukunsa *[[Sundadanio]]* tyyppilaji.

## Koko ja ulkonäkö
Safiirirasbora on aika pieni, yksilöiden mitatut pituudet ovat olleet 10,5 ja 17,1 millimetrin välillä. Koiraalla on sininen tai smaragdinvihreä kiilto ruumiin selkäosien pinnalla. Koiraan peräevän etuosa on voimakkaan punainen ja sen vatsan väritys vaihtelee syvänpunaisesta karmiininpunaiseen. Muut koiraan evistä ovat läpinäkyviä. Naaras on kokonaan läpinäkyvä. Safiirirasboran pää (keskimäärin 27,9 prosenttia ruumiin pituudesta) ja silmät (keskimäärin 41,4 prosenttia pään pituudesta) ovat suhteessa suuret. Suu on terminaalinen. Ruumis on kohtalaisen korkea, pyrstönvarsi kapea. Pyöreäkärkinen selkäevä sijaitsee ruumiin keskikohdassa, ja sen takaosan puoliväli on samassa kohdassa peräevän etuosan kanssa. Vatsaevät ovat pyöreäreunaisia ja niiden etuosa sijaitsee selkäevän etuosan edessä. Rintaevät ovat teräväkärkiset ja ulottuvat alaspainettuina hieman vatsaevien etuosan eteen tai taakse. Pyrstöevä on haaroittunut, ja sen molemmat puoliskot ovat samanpituiset ja pyöristyneet.

## Levinneisyys ja elinympäristö
Safiirirasboraa tavataan ainoastaan Indonesiassa Bintan-saaren turvesuometsistä.

## Ravinto ja elintavat
Safiirirasboran ravintoa ovat todennäköisesti pienet vesiäyriäiset, madot, hyönteisten toukat ja muu eläinplankton.

## Lähteet
MK (DJ)

**Marc Kinchen** (s. 3. elokuuta 1974 Detroit, Michigan, Yhdysvallat, taiteilijanimeltään **MK**) on yhdysvaltalainen DJ, musiikkituottaja sekä miksaaja. Hän nousi suuren yleisön tietoon vuosina 1993-94 julkaistuaan Yhdysvaltain Billboard Hot Dance Music/Club Play-listan kärkeen päässeet kappaleet "Always" ja "Love Changes", joilla vieraili myös laulaja Alana Simon. Kappaleista ensimmäinen pääsi helmikuussa 1995 myös Britannian singlelistan sijalle 69. Lisäksi hän on kerännyt suurta mediahuomiota marraskuussa 2013 julkaistulla Storm Queenin kappaleelle "Look Right Through" toteutetulla miksauksella, joka saavutti Britannian singlelistan kärjen.

Oman uransa lisäksi MK on tunnettu myös muille lukuisille artisteille tekemistään miksauksista. Hänen miksauksiinsa luokittuvat muun muassa Celine Dionin single "Misled" josta tuli Dionin uran ensimmäinen Billboardin Dance/Club Play-listan kärkeen päässyt single, Betty Boon kappaleelle "Thing Goin’ On" toteuttama miksaus joka pääsi samalla listalla sijalle 5, ja Sofia Shinasin kappaleelle "The Message" toteutetut miksaukset jotka pääsivät Dance/Club Play-listan sijalle 20. MK on tehnyt yhteistyötä tai miksauksia myös Lana Del Reyn, Devin, Enrique Iglesiasin, Nightcrawlersin, Sky Ferreiran, Ellie Gouldingin, Jamie Jonesin, Lee Fossin ja Trickyn kanssa.

## Diskografia

#### Albumit

* Surrender (1993)
* Defected Presents House Masters: MK (21. marraskuuta 2011)
* Defected Presents MK in the House (22. huhtikuuta 2013)
* Defected Presents House Masters: MK (Second Edition) (17. marraskuuta 2013)

#### Singlet

* Somebody New (1989)
* Decay (Never on Sundayn kanssa) (1991)
* Burning (mukana Alana) (1991)
* Always (mukana Alana) (1992)
* Love Changes (mukana Alana) (1993)
* Surrender (mukana Alana) (1993)
* Burning ’95 (mukana Alana) (1995)
* Lift Me Up (mukana Clare Rivers) (1996)
* Always (Route 94 Remix) (2014)
* Bring Me to Life (mukana Milly Pye) (2015)
* Piece of Me (mukana Becky Hill) (2016)
* My Love 4 U (mukana A*M*E) (2016)
* 17 (2017)
* Back & Forth (mukana Jonas Blue ja Becky Hill) (2018)
* Body 2 Body (2019)
* There for You (Gorgon Cityn kanssa) (2019)
* One Night (Sonny Foderan kanssa, mukana Raphaélla) (2019)

## Lähteet
One Night

**One Night** on yhdysvaltalaisen DJ-tuottajan MK:n ja brittiläisen DJ-tuottajan Sonny Foderan musiikkikappale, jolla vierailee myös brittiläinen laulaja Raphaella. Sen julkaisi Ultra Music digitaalisesti ladattavana singlenä 15. marraskuuta 2019. Kappaleen ovat sanoittaneet MK, Fodera ja Raphaella, joista kaksi ensimmäistä myös tuottivat sen. Kappaleen lyriikkavideo julkaistiin MK:n YouTube-kanavalla singlen julkaisupäivänä.

"One Night" on päässyt toistaiseksi listoille ainoastaan Britanniassa ja Yhdysvalloissa. Britanniassa sen paras saavutus on singlelistan sija 51. ja Yhdysvalloissa puolestaan Billboardin Hot Dance/Electronic Songs-listan sija 28. MK ja Raphaella ovat esittäneet kappaleen livenä muun muassa Brixton Academyssä Lontoossa uutenavuotena 2019-20.

## Lähteet
Bengt Fagerholm

**Bengt Georg Fagerholm** (15. huhtikuuta 1949 Tampere – 10. tammikuuta 2017 Helsinki) oli suomalainen talousjohtaja, sijoitusneuvoja ja tietokirjailija. Hän menehtyi vaikeaan sairauteen 10.tammikuuta 2017.

Fagerholmin vanhemmat olivat Georg Alexander Fagerholm (1898-1976) ja Ethel Marjatta Strandberg (1916-1984). Fagerholm pääsi ylioppilaaksi koulusta Svenska samskolan i Tammerfors. Valtiotieteen maisteriksi hän valmistui Statsvetenskapliga fakulteten vid Åbo Akademi vuonna 1975. Pääaineena oli kansantaloustiede (Nationalekonomi), yksityisoikeus (Privaträtt), sivuaineina tilastotiede (Statistik) sekä valtiotieteet (Statskunskap). 

Bengt Fagerholm oli Luottomiehet - Kreditmännen ry:n puheenjohtajana (1984) ollessaan Oy Electrolux Ab:n luottopäällikkö. Luottotehtävissä hän aloitti jo opiskelun ohessa Turussa vuonna 1974 Keskon Turun konttorissa luotonvalvojana. Sieltä Fagerholm siirtyi Nokian Keskushallintoon apulaisluottopäälliköksi päävastuualueenaan vientiluottoasiat 1977-1981. Electroluxin jälkeen hän teki pitkän päivätyön talousjohtajana Oy Nino Lincoln Ltd:ssa (1985). Fagerholm työskenteli pitkiä jaksoja Neuvostoliitossa ja sittemmin Venäjällä Nino Lincolnin harjoittaman puutavara tuotetukkukaupan toimialalla. Lincolnin jälkeen Fagerholm toimi useissa pankkiiriliikkeissä sijoitusneuvojana, viimeisin tehtävä oli Garantumissa, jossa hän työskenteli kuolemaansa saakka.

Hän meni naimisiin 1970 Kaarinan kanssa ja heillä on kaksi poikaa Henri (s. 1975) ja Harri (s. 1977).

Fagerholm kirjoitti viisi kirjaa. *Kulttuurikävelyllä Pietarissa* –kirjan hän oli kuvittanut vanhoilla iso-isältään, Selim Strandberg (1889-1942) perimillä Pietari-aiheisilla postikorteilla, rakennukset jotka ovat jäljellä tänä päivänäkin. Postikorteista oli näyttely 2000-luvun alussa Postimuseossa Helsingissä ja myöhemmin Pietarissa. Lisäksi hän teki sukututkimuksen äidin äitinsä suvusta, Irene Strandberg (1895- 1981).

## Teokset
* *Arvottomat miljoonat - Inflaation historiaa ja suuria seteleitä* (Atena 2005)
* *Tsushima - Erään sodan loppunäytös (2010) 
* *Kulttuurikävelyllä Pietarissa - Ikkunoita Venäjän historiaan Newski Prospektin varrelta* (Minerva 2012)
* *Muuttuva Pietari - Huomioita kaupunkikuvasta ja arkkitehtuurista'' (2015)
Pedro Monteiro

**Pedro Nuno Santos Margarido Monterio** (s. 11. toukokuuta 1971 Figueira da Foz) on portugalilainen koripallovalmentaja ja aktiiviuransa päättänyt koripalloilija.

## Pelaajaura
Monteiro on kotimaansa lisäksi pelannut ammattilaisena Belgiassa, Espanjassa ja Uruguayssa. Monteiro oli ensimmäinen portugalilainen pelaaja, joka teki ammattilaissopimuksen ulkomaille, kun Monteiro teki vuonna 1997 sopimuksen belgialaisen Okapi Aalstarin kanssa. Monteiro on pelannut myös Portugalin maajoukkueessa.

## Valmennusura
Monteiro on toiminut valmentajana Portugalissa, Meksikossa, Kanadassa, Algeriassa, Suomessa ja Bahrainissa. Kaudella 2011–2012 Monteiro voitti FIBA Americas Leaguen mestaruuden toimittuaan meksikolaisen Pioneros de Quintana Roon apuvalmentajana. 

Kaudella 2014–2015 Monteiro toimi kandalaisen Halifax Rainmanin apuvalmentajana. Rainman ylsi sarjan loppuotteluun yhdessä Halifax Expressin kanssa. Ennen seitsemättä finaaliottelua joukkueiden pelaajat joutuivat tappeluun keskenään, ja siksi Monteiro, päävalmentaja Josep Claros ja pelaajat päättivät olla pelaamatta ratkaisevaa ottelua. Tapauksesta Monteiro sai elinikäisen toimitsijakiellon Kanadan liigaan sekä 9&nbsp;000 dollarin sakon.

Kausina 2013–2014 ja 2017–2018 Monteiro toimi portugalilaisen Illiabum Cluben päävalmentajana. Kaudella 2017–2018 Monteiro voitti Portugalin cupin mestaruuden.

Tammikuussa 2019 Monteiro nimitettiin Korisliigassa pelaavan Uudenkaupungin Korihaiden päävalmentajaksi. 

Kaudella 2019–2020 Monteiro toimi bahrainilaisen Al-Manaman päävalmentajana. Monteiro valmentajanaan Al-Manama voitti Bahrainin liigan runkosarjan ja Bahrainin cupin mestaruuden.

## Valmennustyyli
Monteiron valmennettavat joukkueet tunnetaan aggressiivisesta puolustuspelistä sekä nykyaikaisesta hyökkäyspelistä.

## Lähteet
Nakatsugawa

**Nakatsugawa** () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin kaakkoisosassa Kisojoen ja sen sivujokien varrella. Idässä kaupungin alue nousee Kisovuorille, merkittävimpänä Enavuorelle, ja rajautuu Naganon prefektuuriin. Nakatsugawassa on 77&nbsp;919 asukasta (huhtikuussa 2020) ja sen pinta-ala on 676,45 neliökilometriä.

Nakatsugawan kantakaupunki kehittyi historiallisesti yhtenä vilkkaan Nakasendō-tiereitin postiasemista (*[[shukuba]]*). Se alkoi kasvaa paikalliseksi kauppa- ja teollisuuskeskukseksi 1900-luvun alussa, kun sen kautta kulkeva rautatieyhteys valmistui. Kaupunkiin on sijoittunut paperi-, metalli-, kone- ja elektroniikkateollisuutta. Myös metsätalous on merkittävä elinkeino. Nakatsugawan maaseutukaupunki perustettiin vuonna 1951 liittämällä yhteen Nakatsun ja Naegin maaseutukaupungit. Kaupunkioikeudet sille myönnettiin seuraavana vuonna. Kaupunki laajeni huomattavasti vuonna 2005, kun siihen yhdistettiin Fukuokan, Sakashitan ja Tsukechin maaseutukaupungit sekä Hirukawan, Kashimon, Kawauen ja Yamaguchin kyläkunnat. 

Nakatsugawan nähtävyyksiä ovat esimerkiksi Naegin linnan rauniot, Magome-juku, yksi Nakasendōn vanhoista postiasemista, sekä Enavuoren ja Kisojoen kauniit luonnonalueet. Kaupungin vuoristoisessa pohjoisosassa sijaitsevat maisemistaan tunnetut Otomen laakso ja Tsukechin rotko. Nakatsugawaa palvelevat JR Tōkain Chūō-päälinja ja Akechi-rautatien Akechi-linja.

## Kuvia

Tiedosto:Naegi Castle and Mount Ena.jpg|Naegin linnan rauniot, Enavuori
Tiedosto:Nejire waterfall.jpg|Nejiren vesiputous
Tiedosto:Ena Shrine.jpg|Ena-jinja
Tiedosto:Nakatsugawa Station.jpg|Nakatsugawan rautatieaseman ympäristöä
Tiedosto:Nakatsugawa city center area Aerial photograph.1976.jpg|Nakatsugawa vuoden 1976 ilmakuvassa


## Lähteet

## Aiheesta muualla

* Kaupungin internetsivut
Jegor Split

**Jegor Nikolajevitš Bulatkin** (; s. 25. kesäkuuta 1994 Penza, Venäjä), taiteilijanimeltään **Egor kreed** (), on venäläinen rap-artisti ja laulaja. Hän aloitti uransa vuonna 2011 nimimerkillä KReeD, ja myöhemmin Jegor Krid (), mutta nyt esiintyy nimellä Jegor Split. Vuodesta 2012 hän oli Black Star -levy-yhtiössä, mutta erosi siitä vuonna 2019.

## Albumit
Kiuruveden lukio

**Kiuruveden lukio** on Pohjois-Savon maakunnan Kiuruvedellä toimiva lukio. 

Lukiossa on ollut mahdollista opiskella yleislinjalla, urheilulinjalla, lentopallolinjalla, ratsastuslinjalla (mahdollisesti opiskelen samalla ratsastuksenohjaajan tai hevostenhoitajan ammattiopinnot), tai matemaattis-luonnontieteellisellä linjalla (suorittaen haluttaessa myös sähköalan perustutkinnon). 

Lukiossa opiskeli yhteensä 138 lukiolaista vuonna 2018. 

## Lähteet

## Aiheesta muualla
*Kiuruveden lukio (kiuruvedenlukio.fi)
Runeberg Junior

**Runeberg Junior** on lastenkirjallisuuspalkinto, jonka perustivat Porvoon kaupunki ja sanomalehti Östnyland/Ksf Media. Palkinto jaettiin ensimmäisen kerran Porvoossa Runebergin päivänä 5. helmikuuta 2017. Palkinnolla halutaan edistää lasten lukuintoa.

Palkinto myönnetään 6–9-vuotiaille suunnatulle kotimaiselle lastenkirjalle, joka voi olla ruotsin- tai suomenkielinen. Esiraati valitsee enintään kymmenen ehdokasta, joista porvoolaisista esikoululaisista ja 1.-2. luokan oppilaista koostuva lapsiraati valitsee voittajan. Palkinnon arvo on 10&nbsp;000 euroa. Palkinnon saaja julkistetaan vuosittain Runebergin päivän tienoilla.

## Palkitut ja ehdokkaat

## Lähteet
Johan Jolin

**Johan Christopher Jolin**, kirjailijanimi **Jo. Jo.**, (28. joulukuuta 1818 Tukholma – 13. marraskuuta 1884 Lidingö) oli ruotsalainen kirjailija ja näyttelijä. Hän esiintyi ensi kerran 1845 omassa huvinäytelmässään *En komedi*. Hän kirjoitti enimmäkseen näytelmiä, joista huvinäytelmiin kuuluu esimerkiksi *En man af verld och en man af värde* (1846) ja yhteiskunnallisiin näytelmiin esimerkiksi *Mäster Smith eller aristokrater äro vi alla* (1847). Lisäksi hän kirjoitti romaaneja ja novelleja nimimerkillä *Jo. Jo*. Kirjailijana Jolin on sukua lähinnä August Blanchelle.

## Suomennetut teokset
* 
* 
* 

## Lähteet

## Aiheesta muualla
Rikkaat ja rahattomat

**Rikkaat ja rahattomat** on suomalainen tositelevisiosarja, jonka ensimmäisen kauden esitys alkoi Nelosella 18. maaliskuuta 2020. Ohjelmassa kahdesta eri varallisuusluokasta tulevat perheet vaihtavat elämäänsä viikon ajaksi. Viikon kokeilun aikana vähävaraiset saavat käyttöönsä rikkaiden viikkobudjetin ja toisin päin, minkä lisäksi he vaihtavat koteja ja elämäntyylejä. Sarja perustuu Hat Trick Productionsin *Rich House Poor House* -ohjelmaan.

Toivo Sukari ja hänen vaimonsa Nadja Sukari olivat mukana sarjan aloitusjaksossa.

Sarjan ensimmäinen kausi esitettiin keväällä 2020. Toisen kauden esittäminen alkoi helmikuussa 2022, kolmannen kauden esittäminen lokakuussa 2022, neljännen maaliskuussa 2023 ja viidennen syyskuussa 2024.

## Ensimmäisen tuotantokauden jaksot

## Toisen tuotantokauden jaksot
#Hummerin penkiltä ikkunaostoksille
#30&nbsp;000&nbsp;€ on taskurahaa!
#Rikkaat ilman televisiota
#Lääkkeet vai ruoka?
#Pikkulapsiarkea rahalla ja ilman
#Soppaa sattumilla ja ilman
#Tanssiminen ei maksa mitään
#Ullanlinnasta Myyrmäki-cityyn!

## Kolmannen tuotantokauden jaksot
#Oman veneen ruorista askeettiseen elämään
#Vaikeuksien kautta voittoon
#Somevaikuttajat eri budjeteilla
#Perijä, lääkäri ja lähihoitaja
#Kauhujen kautta kohti herkkyyttä
#Huumori kantaa kun on vaikeaa
#Kakkaa lapioimassa

## Neljäs tuotantokausi
Neljännellä kaudella olivat mukana ex-missi Sara Chafak ja Jeffrey Lawman, Onlyfans-tähti Erika Helin, Diili-tähti ja motivaatiopuhuja Janne Immonen, ex-päätoimittaja Taru Marjamaa, toimitusjohtaja Maarika Maury, enkelisijoittaja Lennu Keinänen ja yrittäjä Heidi Parkkinen, johtaja Jaana Villanen sekä Diili-tähti Petri Matero.

# Oma koti kullan kallis
# Näytetään keskaria epäilijöille
# Aikamatka omaan menneisyyteen
# Ratkaisukeskeisyyttä rahalla ja ilman
# Elämä (itsessään) on lahja
# It's all about rahuli!
# Forssan lähiöstä kartanonrouvaksi
# Vähän riittää vain ruokaan

## Viides tuotantokausi
Viidennellä kaudella ovat mukana mentalisti Noora Karma vaihtoparinaan opiskelija Maria Rasinkangas, yrittäjät Evon ja Edward Blomstedt vaihtoparinaan vuoden 1965 Miss Suomi Virpi Miettinen, Onlyfans-sisällöntuottajaksi ryhtynyt Marika Fingerroos vaihtoparinaan somevideoita tekevät Paula Korkiamäki ja Marko Saarela, toimitusjohtaja Kari Aho vaihtoparinaan työkyvyttömyyseläkkeellä oleva Mikko Ikonen, kokki Stefan Richter vaihtoparinaan sirkustaiteilija Katarina Suviniitty, iskelmälaulaja Nisa Soraya vaihtoparinaan energiahoitaja Katja Lepola, yrittäjä Janika Tommila vaihtoparinaan käsityöyrittäjä Katri Ekroth, Diili-kilpailija Vili Värtinen vaihtoparinaan kevytyrittäjä Eetu Pakkanen, valmentaja Anne Karilahti vaihtoparinaan sairaanhoitaja Ulla-Mari Lyytinen sekä yrittäjä Ghaith Shahoodh vaihtoparinaan pienyrittäjä Vilma Viita.https://www.iltalehti.fi/tv-ja-leffat/a/bb5fdf71-a51f-41c9-b058-48ecf9f25344

# Rahalla saa ja autolla pääsee
# Rikkauksista rahattomuuteen

## Lähteet

## Aiheesta muualla
* Sarja Aito Median sivuilla
17 (kappale)

**17** on yhdysvaltalaisen DJ-tuottajan MK:n musiikkikappale, jolla esiintyy kreditoimattomana myös laulaja Carla Monroe. Sen julkaisivat Area 10 ja Columbia Records digitaalisesti ladattavana ja suoratoistettavana singlenä 1. syyskuuta 2017. Kappaleen ovat sanoittaneet Carla Monroe, Dave Whelan, MK ja Mike Di Scala, joista MK myös tuotti sen CamelPhatin kanssa. Kappaleen musiikkivideon ohjasi Francis Wallis ja se julkaistiin MK:n vevo-kanavalla 6. marraskuuta 2017.

"17" oli kaupallisesti kohtalainen menestys Brittein saarilla, jossa se pääsi singlelistan kymmenen parhaan joukkoon Britanniassa, Irlannissa ja Skotlannissa. Lisäksi se on päässyt tanssilistan viidenkymmenen parhaan joukkoon Belgiassa (Flanderi), Britanniassa ja Yhdysvalloissa. Kappale on myynyt julkaisunsa jälkeen platinaa Britanniassa.

## Lähteet
Ilpo Väisänen

**Ilpo Väisänen** (s. 12. lokakuuta 1963 Kuopion maalaiskunta) on suomalainen syntetisaattorimuusikko. Hän teki omalla nimellään kokeellista elektronista musiikkia, jonka ohessa hänellä oli sooloprojekti **I-LP-O In Dub** tai **I-LP-ON**. Hän on tehnyt myös yhteistyötä suomalaisten ja ulkomaisten minimalistista elektronista musiikkia tuottavien säveltäjien kanssa. Näitä projekteja olivat muun muassa Pan Sonic, Vainio / Väisänen / Vega, Angel.

## Julkaisut
* 2001: Ilpo Väisänen – *Asuma* (Mego)
* 2005: John Duncan, Mika Vainio & Ilpo Väisänen – *Nine Suggestions* (Allquestions)
* 2015: I-LP-O In Dub – *Communist Dub* ‎(Editions Mego)
* 2016: Ilpo Väisänen – *Syntetisaattori Musiikkia Kuopiosta* (Kvitnu)
* 2017: I-LP-O In Dub – *Capital Dub Chapter 1* (Editions Mego)
* 2018: I-LP-ON – *Äänet* ‎(Editions Mego)
* 2019: Ilpo Väisänen – *Tietoisen Siirtymän Oletettu Toiseus* (Erototox Decodings)

## Lähteet

## Aiheesta muualla

* Ilpo Väisänen, media-loca.com
* Ilpo Väisänen, Discogs.com
* 
* Pan Sonic, FinnDiscog
Björn Jónsson

**Björn Jónsson** (8. lokakuuta 1846 – 24. marraskuuta 1912) oli islantilainen sanomalehtimies ja poliitikko. Hän perusti 1874 viikkolehti *[[Ísafold]]in*. Hän esiintyi ajoittain hyvin vihamielisesti Tanskaa kohtaan ja vaati Islannin täydellistä erottamista Tanskasta, ellei näiden maiden yhdistämistä voitaisi supistaa personaaliunioniksi, joka takaisi Islannin itsenäisyyden. Hän oli Alltingin jäsen, hänestä tuli 1909 Islannin-ministeri. Samana vuonna hän sai vahvistetuksi Alltingin hyväksymän ehdottoman väkijuomien kieltolain. Hän erosi 1911 Islannin-ministerin tehtävästä. Björn Jónsson kuoli 24. marraskuuta 1912.

## Lähteet

## Aiheesta muualla
* Jónsson, Björn, Nordisk familjebok, osa 13, palsta 101
Wilhelm Jordan

**Wilhelm Jordan** (1819–1904) oli saksalainen runoilija ja prosaisti. Jordanin monista erilaisista varhaisista teoksista huomattavia ovat mysteeri *Demiurgos* (1852–1854) ja murhenäytelmä *Die Witwe des Agis* (1858). Vuonna 1865 Jordan alkoi vaeltavana rapsodina esittää uuteen runomuotoon pukemaansa Nibelungen-tarustoa. Hänen versionsa on ilmestynyt kaksiosaisena kirjateoksena *Sigfriedsage* (1867–1868) ja *Hildebrants Heimkehr* (1874). Teoksessa on loistavia kohtia ja eeppisiä ansioita, jotka sankarillisen kookkaan ja kunnianarvoisan runoilijan suusanallisessa esityksessä tulivat vaikuttavina esiin. Kokonaisuutena teos kuitenkin tekee enemmän kiintoisan runollisen kokeilun kuin eloisan taideteoksen vaikutuksen. Jordan on kääntänyt saksaksi muun muassa Homeroksen eepokset.

## Lähteet

## Aiheesta muualla
Rapsodi

**Rapsodi** () oli kiertävä laulaja muinaisessa Kreikassa. Rapsodit esittivät ulkomuistista eräänlaista resitointia, ja alkuun he esittivät soittimien säestäminä lähinnä sankarirunoelmia, pääasiassa eeppisiä runoja.

Arvostettuja olivat erityisesti vanhojen aikojen rapsodit, jotka veivät eteenpäin homeeristen laulujen tuntemusta ja myös jossain määrin lisäsivät näiden silloin vielä vain suullisena perintönä olemassa olleiden runojen muotoutumista. Kirjoitustaidon levitessä ja klassisten runoteosten löytyessä rapsodit menettivät merkitystään ja myös arvostusta. Kreikan runoutta rakastava kansa rakasti kuitenkin yhä näitä esityksiä, ja erilaisissa juhlatilaisuuksissa saatiin nauttia kilpailevien raposodien esityksistä. Rapsodit muodostivat oman ammattikunnan ja esiintyivät yhtenäisessä juhlallisessa asussa.

Nimitys rapsodi juontuu todennäköisesti kreikan kielen sanoista *rhaptein* (, 'yhdistää') ja *aoidē* tai *ōdē* (, 'laulu'). Toisen selityksen mukaan sillä tarkoitetaan sauvaa (), jollainen rapsodilla oli esiintyessään kädessä.

## Lähteet
August Lännenpää

**August (Aku) Botvid Lännenpää** (27. heinäkuuta 1899 Sauvo – 22. kesäkuuta 1968 Helsinki) oli suomalainen puutarhuri ja yritys- ja järjestöjohtaja, joka toimi presidentinlinnan linnanvoutina. 

Lännenpää kävi puutarhakoulun ja työskenteli useissa eri puutarhoissa, kunnes tuli Hankkijan puutarhasiemenosaston johtajaksi 1913–1919. Siemenliike Hortus Oy:n johtajana hän toimi 1919–1920. Lännenpää oli Kultarannan ylipuutarhuri ja presidentinlinnan linnanvouti 1922–1929 ja itsenäinen liikemies 1929–1939. Hän oli Kauppapuutarhaliiton toiminnanjohtaja 1939–1947 ja sitten taas liikemies. Lännenpää & Lyyvaara -yhtiön toimitusjohtaja hän oli vuoteen 1957 ja sen jälkeen yhtiön johtokunnan puheenjohtaja. Lännenpää oli sekä Puutarhaliiton että Kauppapuutarhaliiton kunniajäsen.

## Julkaisuja
* *Hankkijan kasvitarhaopas*, 1916
* *Aloittelijan kasvitarhaopas*, 1919
* *Toimenpiteitä puutarhaviljelyksen edistämiseksi: alustus Maatalousseurojen keskusliiton 18 määräaikaiseen kokoukseen*, 1931
* *Hedelmäkaupan järjestämisestä: alustus Maatalousseurojen keskusliiton 18 määräaikaiseen kokoukseen*, 1931, August Lännenpää, Toivo Kalervo
* *Fison'in erikoislannoitteita*, 1933
* *Hyasinttien, tulppaanien, narsissien ja sipuliluontoisten iiristen varastokäsittely- ja hyötyohjeita*, 1942
* *Kansalliskukkamme kielon [Convallaria majalis] viljelemisestä*, 1960

## Lähteet
Worry About Me

**Worry About Me** on brittiläisen laulajan-lauluntekijän Ellie Gouldingin musiikkikappale, jolla vierailee myös yhdysvaltalainen laulaja Blackbear. Sen julkaisi Polydor Records Gouldingin tulevan neljännen, Brightest Blue-studioalbumin neljäntenä singlenä 13. maaliskuuta 2020. Kappaleen ovat sanoittaneet Goulding, Blackbear, Ilya Salmanzadeh, Peter Svensson ja Savan Kotecha, joista Ilya myös tuotti sen. Kappaleen julkaisua jouduttiin vauhdittamaan maaliskuun 2020 alussa tapahtuneen nettivuodon takia. Kappaleen musiikkivideon ohjasi Emil Nava ja se julkaistiin Gouldingin YouTube-kanavalla muutama tunti ennen singlejulkaisua.

"Worry About Me" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Israelissa ja Uudessa-Seelannissa. Goulding on esittänyt kappaleen livenä muun muassa vuoden 2020 Global Awardsissa 5. maaliskuuta ja Jimmy Kimmel Live!:ssä 5. toukokuuta 2020.

## Lähteet
Veli-Antti Savolainen

**Veli-Antti Savolainen** (s. 1948) on suomalainen Hyvinkäällä asuva päätoimittaja, tietokirjailija ja media-alan yrittäjä. 

Savolainen aloitti uransa Tampereen yliopiston opiskelijoiden lehden Aviisin päätoimittajana 1970–1971.  Hän oli päällikkötehtävissä useissa kaupunkilehdissä, Kauppalehdessä, Uusi Suomi-lehdessä ja kahteen otteeseen Iltalehdessä. Apu-lehden päätoimittajana Savolainen oli 1983–1986. Vuodesta 1994 alkaen Savolainen on toiminut itsenäisenä media-alan yrittäjänä. Hän pitää oma blogiaan ja hänellä on ollut oma ohjelma Alfa-TV:ssä ja Business FM:ssä. Savolainen on julkaissut myös tietokirjoja.

Vuosina 1995–2001 Savolainen julkaisi *Kauppa Käy kaupan ammattilehti*, *Ammattina kauneus* ja *Tietoyhteiskunta-foorumi*-lehtiä. Hän työskenteli Afrikassa 2001–2006 ja asui sinä aikana Namibiassa kolmen vuoden ajan. Savolainen oli Espoon kaupunginvaltuuston jäsenenä 1973–1980. Hän toimi presidentti Martti Ahtisaaren tietoyhteiskunta-työryhmän vetäjänä 1999–2000 ja hän on ollut valtioneuvoston asettaman tietoyhteiskunta-foorumin ja sen työvaliokunnan jäsenenä useita vuosia. Savolainen on pitänyt omaa viikkokolumniaan Hämeenlinnan Kaupunkiuutiset-lehdessä.

## Teoksia
* *Suomen strategia : holhousvaltiosta aloite- ja yrittäjävaltioksi* ; ehdotus Suomen strategiasta kahdeksan kansalaisen keskustelujen pohjalta. Art House, Helsinki 1994
* *Kohtaamisyhteiskunta : kirja mahdollisuudesta* ; toim. Veli-Antti Savolainen, Pekka Himanen. Edita, Helsinki 1995
* *Huomisen aapinen* ; kirj. Veli-Antti Savolainen, Liisa Kirves. Strategic Visions, Helsinki 1997
* *Kisällin opas : Huomisen aapisen toinen osa*. Strategic Visions, Helsinki 1998
* *Seniorikoulu : Harmaan leijonan opas tietoyhteiskuntaan : selkokielinen tietoyhteiskuntaopas* ; kirj. Veli-Antti Savolainen, Liisa Kirves. Oy 1-verkko Primenet, Helsinki 2001
* *Pipan mitta Pielisjokea, neljä tikkuria Kiihtelykseen* ; kirj. Veli-Antti Savolainen, Jukka Valtonen. Telekarelia, Kontiolahti 2008
* *Elämän jälki : kaksi tarinaa yhdestä ystävyydestä* ; Ralph Jaarin ja Rodney Tharmaratnamin tarina. Innokit, Lappila 2009
* *Muistelmani : mitä tapahtui 1000 vuotta sitten, kun Joulupukin joulu syntyi : Joulupukin oma alkuperäinen tarina, Joulupukin legenda vihdoin hänen itsensä kertomana* ; tekijät Pirkko Valtonen (kuvitus), Jukka Savolainen (laulut), Veli-Antti Savolainen (teksti). Jaiser, Helsinki 2010, englanniksi nimellä *My memoirs : the events of the beginning of Santa's Christmas one thousand years ago : the true story of the Christmas fairytale*. Jaiser, Helsinki 2010
* *Glokalisaatio - paikallisen iso uusi kuva*. Kunnallisalan kehittämissäätiön Polemia-sarja nro 110. Helsinki 2018

## Lähteet

## Aiheesta muualla
* Kansalaismedia : Veli-Antti Savolainen 
* Veli-Antti Savolaisen blogi, nettiradio ja 2BETus 
* Suomalaistoimittaja hakattiin afrikkalaisvankilassa, Mtv-uutiset 18.03.2009
* "Tietoyhteiskunnan rakenne jäi putkimalliseksi", Ilta-Sanomat 12.6.2002
Power (Ellie Gouldingin kappale)

**Power** on brittiläislaulajan Ellie Gouldingin musiikkikappale. Sen julkaisi Polydor Records hänen tulevan neljännen, Brightest Blue-studioalbumin viidentenä singlenä 21. toukokuuta 2020. Kappaleen ovat sanoittaneet Goulding, Digital Farm Animals, Lucy Taylor, Jack Tarrant, David Paich, sekä sen tuottajat Jonny Coffer ja Jamie Scott. Kappaleen musiikkivideon ohjasivat Imogen Snell sekä Riccardo Castano ja se julkaistiin 21. toukokuuta 2020.

"Power" on päässyt singlelistalle toistaiseksi Isossa-Britanniassa, Skotlannissa ja Uudessa-Seelannissa. Goulding on esittänyt kappaleen livenä muun muassa BBC Radio 1:n Big Weekendissä 24. toukokuuta 2020.

## Lähteet
Lapinoja

**Lapinoja** on Kiiminkijoen vesistöön kuuluva pieni joki Utajärven Juorkunassa.

Lapinoja on  Lapinlampien laskujoki, joka virtaa itään. Joki on hyvin kapea ja varsinkin yläjuoksulla puromainen. Pari kilometriä pitkä joki laskee kahden alemman Lapinlammen läpi ja alittaa Olvasjärventien ennen kuin päätyy Kivijärveen. Jokivarsi on koko matkaltaan asumaton.
Hannu Parpola

**Hannu Parpola** (26. syyskuuta 1940 Orivesi – 30. joulukuuta 2004 Helsinki) oli suomalainen päätoimittaja. Parpola oli päätoimittajana useissa aikakauslehdissä. 

Parpola aloitti uransa ''Päivän Sanomat'' -lehden kirjeenvaihtajana ja vuosina 1958–1960 hän oli ''Aamulehden'' kesätoimittajana, 1962–1963 ''Helsingin Sanomien'' toimittajana sekä 1963–1964 *[[Kuva-Posti]]*-lehden toimitussihteerinä. ''Apu''-lehden toimittajana Parpola oli 1967–1973, toimitussihteerinä 1973–1975 ja päätoimittajana 1975–1978. Hän oli sitten *[[Seura]]*-lehden päätoimittajana 1981–1985.

## Lähteet
E. Marlitt

**Eugenie John**, kirjailijanimi **E. Marlitt**, (1825–1887) oli saksalainen kirjailija. Schwarzburg-Sondershausenin ruhtinaskunnan hallitseva ruhtinatar kiintyi nuoren Johnin musikaalisiin lahjoihin ja kauniiseen ääneen ja otti hänet 17-vuotiaana ottotyttärekseen. Äkillinen korvatauti pakotti Johnin lopettamaan Wienissä aloittamansa opinnot oopperaa varten, ja hänestä tuli nyt ruhtinattaren esilukija.

Hovissa ja laajoilla matkoilla ruhtinattaren seurassa John sai ne vaikutelmat ja sen ihmistuntemuksen, jota hän sittemmin käytti hyväkseen romaaneissaan. Tunnetuimmat niistä ovat *Die zwölf Apostel* (1865), *Goldelse* (1866), *Blaubart* (1866), *Das Geheimnis der alten Mamsell* (1867), *Reichsgräfin Gisela* (1869), *Das Heidenprinzesschen* (1871), *Im Hause des Kommerzienraths* (1877), *Die Frau mit den Karfunkelsteinen* (1885). Hänen keskeneräisen romaaninsa *Das Eulenhaus* kirjoitti loppuun Wilhelmine Heimburg (1888).

Johnin romaanit ovat taipumukseltaan suunnatut yhteiskunnallisia ennakkoluuloja vastaan, niissä on kuvauksen eloisuutta, mutta usein niistä puuttuu sisäinen totuus, ja monet ovat tuntuneet vanhentuneilta jo 1900-luvun alkuvuosina.

## Suomennetut teokset
;Nimellä E. Marlitt
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla

* Marlitt, E. digitoituja kirjoja: suomeksi *Aron prinsessa* ja *Amtmannin Maria*
Kauain piirikunta

**Kauain piirikunta** (, ) on Yhdysvaltojen Havaijin osavaltiossa sijaitseva piirikunta. Sen väkiluku oli 72&nbsp;293 vuonna 2019. Piirikunnan hallintokeskus on Lihuen kaupunki. Piirikunta perustettiin vuonna 1905.

## Lähteet

## Aiheesta muualla
All the Time (Zara Larssonin kappale)

**All the Time** on ruotsalaisen laulajan-lauluntekijän Zara Larssonin musiikkikappale. Sen julkaisivat TEN Music Group sekä Epic Records digitaalisesti ladattavana ja suoratoistettavana singlenä 21. kesäkuuta 2019. Kappaleen ovat sanoittaneet Larsson, Noonie Bao sekä Ilsey Juber ja sen tuotti Linus Wiklund. Kappale tulee olemaan Larssonin tulevan kolmannen studioalbumin neljäs single. Kappaleen musiikkivideon ohjasi Alexandre Moors ja se julkaistiin singlen julkaisupäivänä.

"All the Time" oli kaupallisesti kohtalainen menestys, sen päästyä singlelistan viidenkymmenen parhaan joukkoon Latviassa, Ruotsissa, Skotlannissa, Uudessa-Seelannissa ja Venezuelassa. Larsson on esittänyt kappaleen livenä muun muassa BBC Radio 1:n Big Weekendissä 26. toukokuuta ja hänen kotoaan lähetetyssä livelähetyksessä 11. syyskuuta 2019.

## Lähteet